kardosdrur/scandi-wiki huggingface dataset:
Nikolaus af Oldenborg (1897–1970)

Nikolaus af Oldenborg (tysk: Nikolaus Friedrich Wilhelm von Holstein-Gottorp, Erbgroßherzog von Oldenburg) (født 10. august 1897 i Oldenburg, Storhertugdømmet Oldenborg, død 3. april 1970 i Rastede, Landkreis Ammerland) var fra 1931 til 1970 overhoved for den tyske gren af slægten Slesvig-Holsten-Gottorp, der regerede Oldenborg i 1773–1918. I 1900–1918 var Nikolaus den sidste tronfølger i Oldenborg (arvestorhertug, tysk: Erbgroßherzog).

Biografi 
Nikolaus blev født den 10. august 1897 i Oldenburg i Storhertugdømmet Oldenborg som den eneste overlevende søn af Frederik August 2. af Oldenborg (1852–1931), der var Oldenborgs sidste regerende storhertug, i hans andet ægteskab med Elisabeth af Mecklenburg-Schwerin. Af Nikolaus's søskende nåede en halvsøster og to helsøstre at blive voksne. Hans far måtte abdicere, da monarkierne blev afskaffet i Tyskland ved Novemberrevolutionen i 1918, og Nikolaus mistede sin positiion som tronfølger.

Nikolaus af Oldenburg var medlem af NSDAP og SA. Som SA-Standartenführer havde han kommandoen over SA-Reiterstandarte 14. Derudover var han major af reserven i hæren.

Familie 
I 1921 blev Nikolaus, arvestorhertug af Oldenborg, gift med prinsesse Helene af Waldeck-Pyrmont (1899–1948). Helene var datter af regerende fyrste Frederik af Waldeck-Pyrmont. 

Nikolaus og Helene fik ni børn. Den ældste var titulær hertug af Oldenborg Anton Günther (1923–2014), der var slægtens overhoved i 1970–2014:
 Anton-Günther, hertug af Oldenburg (16. januar 1923 - 20. september 2014); giftede sig med prinsesse Ameli af Löwenstein-Wertheim-Freudenberg 
 Hertuginde Rixa af Oldenburg (28. marts 1924 - 1. april 1939)
 Hertug Peter af Oldenburg (7. august 1926 - 18. november 2016); giftede sig med prinsesse Gertrude af Löwenstein-Wertheim-Freudenberg
 Hertuginde Eilika af Oldenburg (2. februar 1928 - 26. januar 2016); giftede sig med Emich, 7. fyrste af Leiningen
 Hertug Egilmar af Oldenburg (f. 14. oktober 1934)
 Hertug Friedrich August af Oldenburg (11. januar 1936 - 9. juli 2017); giftede sig første gang med prinsesse Marie Cécile af Preussen, anden gang med Donata grevinde af Castell-Rüdenhausen
 Hertuginde Altburg af Oldenburg (f. 14. oktober 1938); giftede sig med baron Rüdiger von Erffa
 Hertug Huno af Oldenburg (f. 3. januar 1940); giftede sig med grevinde Felicitas-Anita af Schwerin von Krosigk, havde to døtre herunder Beatrix von Storch.
 Hertug Johann af Oldenburg (f. 3. januar 1940); giftede sig med Ilka Gräfin zu Ortenburg. Hans datter Eilika giftede sig med Georg Habsburg-Lothringen

I 1950 blev arvestorhertug Nikolaus gift med friherreinde Anne-Marie von Schutzbar (kaldt Milchling) (1903–1991).

Weblinks 
 Online-Gotha
 Genealogie des Hauses Oldenburg

Henvisninger 

Huset Holsten-Gottorp-Oldenborg
Tyskere i 1900-tallet
Kyskhed

Kyskhed er seksuel afholdenhed ifølge moralske normer og værdier i visse kulturer og religiøse samfund. Begrebet kyskhed knyttes oftest til livet før ægteskabet.

Dyder
Seksualitet
Frederik August 2. af Oldenborg

Frederik August 2. af Oldenborg (tysk: Friedrich August von Holstein-Gottorp, Großherzog von Oldenburg) (født 16. november 1852 i Oldenburg, Storhertugdømmet Oldenborg, død 24. februar 1931 i Rastede, Landkreis Ammerland) var fra 1900 til 1918 Oldenborgs sidste regerende storhertug.

Forældre 
Frederik August 2. af Oldenborg, var den ældste søn af storhertug Peter 2. af Oldenborg (1827–1900) og prinsesse Elisabeth Pauline Alexandrine af Sachsen-Altenburg (1826–1896). Frederik August havde en yngre bror.

Familie 
Frederik August var først gift med Elisabeth Anna af Preussen (1857–1895) og senere med Elisabeth af Mecklenburg-Schwerin (1869–1955). 

Elisabeth Anna af Preussen var datter af general Frederik Karl af Preussen (1828–1895). Gennem datteren Louise Margarete af Preussen og svigersønnen Arthur af Connaught (1850–1942) blev prins Frederik Karl tipoldefar til dronning Margrethe 2. af Danmark og kong Carl 16. Gustav af Sverige.

Elisabeth af Mecklenburg-Schwerin var datter af storhertug Frederik Frans 2. af Mecklenburg-Schwerin (1823–1883). Frederik Frans var farfar til dronning Alexandrine af Danmark.

Børn 
Frederik August og Elisabeth Anna af Preussen fik to døtre:
 Sophie Charlotte af Oldenburg
 ∞ Prins Eitel Friedrich af Preussen (søn af kejser Wilhelm 2. af Tyskland)
 Margarete

Frederik August og Elisabeth af Mecklenburg-Schwerin fik fem børn:
 Nikolaus (1897-1970), den sidste arvestorhertug tysk: Erbgroßherzog) af Oldenburg
 ∞ Prinsesse Helena af Waldeck og Pyrmont (1899-1948)
 Alexandrine (1900-1900)
 Frederik August (1900-1900)
 Ingeborg Alix (1901-1996)
 ∞ Prins Stephan af Schaumburg-Lippe (1891-1965)
 Altburg (1903-2001)
 ∞ Arveprins Josias af Waldeck og Pyrmont

Weblinks 
 Oldenburg på An Online Gotha 
 Genealogie des Hauses Oldenburg 

Huset Holsten-Gottorp-Oldenborg
Storhertuger af Oldenburg
Maggie (film)

Maggie er en amerikansk post-apokalyptisk dramafilm fra 2015. Filmen er instrueret af Henry Hobson, skrevet af John Hobbs III, og har Arnold Schwarzenegger og Abigail Breslin i hovedrollerne.

Handling 
En teenagepige bliver inficeret af et udbrud af en sygdom, der langsomt forvandler ofrene i kannibalistiske zombier. Hun har sin kærlig far ved sin side igennem hele forvandlingen.

Rolleliste 
 Arnold Schwarzenegger som Wade Vogel
 Abigail Breslin som Maggie Vogel
 Joely Richardson som Caroline
 Douglas M. Griffin som Ray
 J.D. Evermore som Holt
 Rachel Whitman Groves som Bonnie
 Jodie Moore som Dr. Vern Kaplan
 Bryce Romero som Trent
 Raeden Greer som Allie
 Aiden Flowers som Bobby
 Carsen Flowers som Molly

Eksterne links 
 

Amerikanske film fra 2015
Zombiefilm
Gyserfilm fra USA
Thrillerfilm fra USA
Tu quoque

Tu quoque (Latin for "også du") eller appel til hykleri er en uformel logisk fejlslutning , der har til hensigt at miskreditere gyldigheden af modstanderens logiske argument ved at gøre modstanderens fejl gældende som en konsekvent handling i overensstemmelse med dennes konklusion(er).

Tu quoque "argumenter" følger følgende mønster:
 Person A påstår X.
 Person B gør gældende, at As handlinger eller tidligere påstande er i strid med sandheden i forhold til påstand X.
 Derfor er X falsk.

Et eksempel kunne være:
 Peter: "Baseret på de argumenter, jeg har præsenteret, er det tydeligt, at det er moralsk forkert at benytte dyr til mad eller tøj."
 Bill: "Men du er iført en læderjakke, og du har en roastbeef sandwich i hånden! Hvordan kan du sige, at anvendelse af dyr til mad og tøj er forkert?"

Det er en fejlslutning, fordi den moralske karakter eller modstanderens tidligere handlinger generelt er irrelevante i forhold til logikken i argumentet Det bliver ofte brugt som en afledningsmanøvre, og er et særligt tilfælde af en ad hominem fejlslutning, som tilhører kategorien af fejlslutninger, hvor en påstand eller et argument afvises på grund af fakta om den person, der præsenterer eller giver sin støtte til påstanden eller argument.

Henvisninger 

Latinske vendinger
Donald Glover

Donald McKinley Glover (født 25. september 1983) er en amerikansk skuespiller, forfatter, producent, instruktør, komiker, rapper, sanger, og sangskriver. Han optræder som scenekunstner under kunstnernavnet Childish Gambino og optræder som DJ under navnet mcDJ.

Han blev først kendt for sit arbejde med Derrick Comedy og blev som 23-årig med hjælp fra Tina Fey ansat til at være forfatter for NBC's komedieserie 30 Rock. Han spillede senere community college-studerende Troy Barnes på NBC's sitcom Community. Han i spiller med i FX - serien Atlanta, som han også har skabt. Han optrådte i Spider-Man: Homecoming , som Aaron Davis, og er blevet castet som den unge Lando Calrissian i Solo: A Star Wars Story. 

Efter selv at have udgivet flere albums og mixtapes, skrev han under på en pladekontrakt hos Glassnote Poster i 2011. Han udgav sit første album, Camp, den 15. november 2011 med overvejende positive anmeldelser. Hans andet album, Because the Internet, blev udgivet den 10. december 2013. Glover var nomineret til to Grammy Awards i 2015, Bedste Rap Album , Because the internet og Bedste Rap Performance for hans single "3005". Glovers tredje album, "Awaken, My Love!" blev udgivet den 2. december 2016.

Diskografi

Studiealbummer 
 Camp (2011)
 Because the Internet (2013)
 "Awaken, My Love!" (2016)
 3.15.20 (2020)

Filmografi

Film

Tv

Referencer

Eksterne henvisninger 
 

Standupkomikere fra USA
Tv-forfattere fra USA
Ladies Tour of Norway 2017

Ladies Tour of Norway 2017 var den fjerde udgave af cykelløbet Ladies Tour of Norway. Løbet var klassificeret som kategori 2.WWT og blev arrangeret over en prolog og tre etaper i Østfold fra 17. til 20. august. Sidste etape startede på den gamle Svinesundbro og gik gennem Sverige før man vendte tilbage til Norge ved Kornsjø. Den samlede vinder af løbet blev hollandske Marianne Vos fra WM3 Pro Cycling.

Hold og ryttere

Danske ryttere 
 Trine Schmidt kørte for Lotto-Soudal Ladies
 Pernille Mathiesen kørte for Team VéloCONCEPT Women
 Louise Norman Hansen kørte for Team VéloCONCEPT Women
 Christina Siggaard kørte for Team VéloCONCEPT Women
 Julie Leth kørte for Wiggle High5
 Amalie Dideriksen kørte for Boels-Dolmans

Etaperne

Prolog

1. etape

2. etape

3. etape

Resultater

Referencer

Eksterne henvisninger 
 
 

2017
Cykelløb i 2017
League of Ireland First Division

League of Ireland First Division (irisk: Céad Roinn Sraith na hÉireann) er den næstbedste fodboldrække for herrer i Irland. Ligaen blev dannet i 1985, efter at det tidligere League of Ireland blev delt i to, hvor den anden part i dag er League of Ireland Premier Division. 

Etableret i 1985
Fodboldligaer
Fodbold i Irland
Belgiens Grand Prix 2017

Belgiens Grand Prix 2017 (officielt navn: 2017 Formula 1 Pirelli Belgian Grand Prix) er et Formel 1-løb som bliver afholdt 27. august 2017 på Circuit de Spa-Francorchamps i Belgien. Det er det tolvte løb i Formel 1-sæsonen 2017. Løbet blev vundet af Mercedes-køreren Lewis Hamilton, som startede fra pole position. På andenpladsen kom Ferraris Sebastian Vettel, og tredjepladsen gik til Daniel Ricciardo i Red Bull Racing.

Resultater

Kvalifikation

Løbet 

Noter til tabellerne:
 - Jolyon Palmer, Marcus Ericsson og Pascal Wehrlein fik gridstraffe på fem placeringer hver for ikke-planlagt udskiftning af gearkasse.
 - Stoffel Vandoorne fik gridstraffe på til sammen 65 placeringer for at have skiftet diverse motorelementer og en ikke-planlagt udskiftning af gearkasse.
 - Felipe Massa fik en gridstraf på fem placeringer for at have ignoreret gult flag i tredje træningsomgang. Men trods Massas straf så medførte senere idømte gridstraffe til andre kørere at han startede fra samme position som han oprindelig kvalificerede sig til.
 - Daniil Kvjat fik en gridstraf på tyve placeringer for at have skiftet diverse motorelementer.
 - Sergio Pérez udgik af løbet, men blev klassificeret eftersom han havde fuldført over 90% af løbsdistancen.

Stillingen i mesterskaberne efter løbet 

Kørermesterskabet

Konstruktørmesterskabet

Referencer

Eksterne henvisninger 

2017
Formel 1 2017
League of Ireland Cup

League of Ireland Cup (irisk: Corn Sraithe na hÉireann) (bliver af sponsornæssige årsager også kaldt EA Sports Cup) er den irske ligapokalturnering for herrer i fodbold. Det er en turnering åben for alle klubber i League of Ireland som er klubber fra de to bedste rækker League of Ireland Premier Division og League of Ireland First Division. Udover de to øverste rækker bliver også klubber fra de lavere irske rækker inviteret til at deltage i turneringen.

Sponsorer 
 Bass League Cup: 1975/1976 – 1978/79
 Opel League Cup: 1986/87 – 1989/90
 Bord Gáis League Cup: 1990/91/ – 1995/96
 Harp Lager League Cup: 1996/97 – 1998/99
 Eircom League Cup: 1999/00 – 2008
 EA Sports Cup: 2009 –

Etableret i 1973
Fodboldligaer
Fodbold i Irland
Marinejegerkommandoen

Marinejegerkommandoen (forkortet MJK) er en norsk, maritim og militær specialstyrke, og udgør sammen med Forsvarets spesialkommando de to specialenheder i Forsvarets spesialstyrker.

Marinejegerkommandoen er opdelt i to operative enheder, der er beliggende ved henholdsvis Ramsund Orlogsstasjon i Nord-Norge, ca. 50 km fra Harstad, og Haakonsvern Orlogsstasjon i Bergen.

Styrken har deltaget i operationer i Afghanistan og Kosovo. For indsatsen i Afghanistan som en del af K-Bar, blev den tildelt Presidential Unit Citation.

Eksterne henvisninger 
 Beskrivelse af Marinejegerkommandoen på det norske forsvars hjemmeside

Norges militær
Specialstyrker
Etableret i 1953
Alexander Behrang Keshtkar

Alexander Behrang Keshtkar (født 3. juli 1984 i Shiraz, Iran) er en dansk skuespiller.

Baggrund 
Alexander Behrang Keshtkar er født i Shiraz i Iran, men kom til Danmark som et-årig flygtning og fik bopæl i Kalundborg. Han flyttede efterfølgende til Nivå i Nordsjælland. 

Alexander er blandt andet kendt for kronikken "Jeg var Omar el-Hussein", som blev bragt i Information.

Karriere 
Han var med i 4. sæson af tv-serien Broen, som havde premiere den 1. januar 2018 på DR1. Han spillede også skurken i Eric Bress' film Ghosts Of War som også havde biografpremiere i 2018. 

På teateret har Alexander spillet på Betty Nansen Teatret (Contact) i stykket "Ik’ for børn".

Filmografi

Film 
 De Standhaftige (2016) - sygeplejer
 Undercover (2016) - fynsk gangster
 Dræberne fra Nibe (2017) - taxachauffør
 Mens vi lever (2017) - lærer Bo

Tv-serier 
 Rita - Bo
 Broen III (2018) - Taariq
 ''Den som dræber – Fanget af mørket (2019) - Murad

Referencer

Eksterne henvisninger 
 

Skuespillere fra Danmark
Gulddamascering

Gulddamascering er en teknik til at dekorere genstande af stål med mønstre i guld. Teknikken, der kun har navnet til fælles med den egentlige damascering, benyttedes fortrinsvis på våben og rustninger fra det 13. århundrede, men også på finere vasker, æsker og andre genstande, senere på luksuriøse udgaver af håndskydevåben, især pistoler. Sådanne våben var specialfremstillede udgaver af standardvåben og kunne forsynes med ejerens navnetræk, adelsvåben, passende skriftsteder eller et nationalt våben og benyttedes af og til som gaver i forbindelse med forhandling om større salg af håndvåben. Teknikken er på grund af den høje pris ved arbejdet stort set forsvundet. Til gengæld fremstilles smykker og andre finere prydgenstande på denne måde.

Navnet 
Navnet gulddamascering henviser til, at teknikken giver resultater, der minder om fine stoffer vævet i Damaskus.

Udførelse 

Der benyttes grundlæggende to teknikker. Ved den ene teknik kradses stålets overflade op med en egnet kniv, så der dannes et net af grater og furer, hvor guldet skal fastgøres. Guldfolie eller tynd guldplade lægges på og hamres ned over graterne med små punsler. Ud over at presse guldet ned i furer og grater, får det også graterne til delvist at bøje rundt, så de holder særdeles godt fast på guldet. Guldet kan nu tilrettes. De dele af stålet, der ikke dækkes af guld, vil nu blive beskyttet mod rust ved blåning i en egnet bejdsevæske. Den fine opkradsning af stålet giver dette en særlig elegant matblå farve, hvor stål på blånede våben normalt vil være blankt. Guldet kan nu gås yderligere efter, idet man kan ciselere det med punsler for at lave detaljer.

Ved den anden teknik, der er mere arbejdskrævende, men ofte kombineres med den første, skærer man med gravstikker underskårne furer i stålet. En tynd guldtråd eller guldstrimmel lægges nu ned over furen og hamres med en punsel delvist ned i den, hvor guldtråden udvider sig til siden (ind under underskæringen) og således holdes fast. Flere sådanne guldstrimler kan danne et sammenhængende lag over en større flade. Laget rager kendeligt op over stålet. Overskydende guld kan fjernes, og der ciseleres.

Ved at anvende forskellige legeringer eller sølv kan forskellige farver opnås.

Spanien 
Teknikken synes især at have været brugt i Spanien, også frem til engang i det 20. århundrede. Stilmæssigt deler dekorationen sig i to grupper, der synes præget af landets mauriske fortid og kultur. I det sydlige Spanien benyttedes en stil, toledo-stilen, der ikke viser dyr eller mennesker, men gerne rent geometriske mønstre og scener fra arkitekturen. I det nordlige Spanien kunne dyr, planteslyng og mennesker i eibar-stilen spille en fremtrædende rolle i dekorationen.

Persien 
Også fra Persien kendes til våben udsmykket med gulddamascering. På Davids Samling findes en stridsøkse med gulddamascering.

Japan 
Japan har en lang tradition for brug af teknikken til udsmykning af sværd og parérplader (tsuba)..

Kilder og henvisninger 
 Video om teknikken fra Forgotten Weapons

Teknik
Damascering
Steph Houghton

Stephanie Jayne Houghton, MBE (født 23. april 1988) er en engelsk fodboldspiller, der både spiller for og er anfører for Manchester City og England.

Siden hendes debut i 2007 har hun spillet over 80 gange for England. Hun blev alvorligt skadet kort tid før VM 2007 og EM 2009, men var klar til at spille igen ved VM 2011 og EM 2013. Hun blev anfører for England i januar 2014. Ved sommer-OL 2012 scorede hun tre mål for Storbritannien.

Hæder

Klub 
Arsenal
 FA WSL: 2011, 2012
 FA WSL Cup: 2012, 2013
 FA Women's Cup: 2010–11, 2012–13

Manchester City
 FA WSL: 2016
 FA WSL Cup: 2014, 2016
 FA Women's Cup: 2016–17

International 
 Cyprus Cup: 2009, 2013, 2015

Referencer

Eksterne henvisninger 

 

Kvindelige fodboldspillere fra England
Kvindelige fodboldlandsholdsspillere fra England
Fodboldspillere ved sommer-OL 2012
Fodboldspillere ved sommer-OL 2020
Deltagere for Storbritannien ved sommer-OL 2012
Deltagere for Storbritannien ved sommer-OL 2020
Personer tildelt Member of the Order of the British Empire
Fodboldspillere fra Arsenal F.C.
Fodboldspillere fra Manchester City F.C.
Karen Bardsley

Karen Louise Bardsley (født 14. oktober 1984) er en amerikanskfødt engelsk fodboldspiller, der spiller som målmand for Manchester City og Englands kvindefodboldlandshold.

Referencer

Eksterne henvisninger 

 

Kvindelige fodboldspillere fra England
Kvindelige fodboldlandsholdsspillere fra England
Fodboldspillere fra Manchester City W.F.C.
Fodboldspillere ved sommer-OL 2012
Fatuma Abdulkadir Adan

Fatuma Abdulkadir Adan (født 1978) er en kenyansk advokat og fredsaktivist, der arbejder for at forsone nordkenyanske stammer, der er i konflikt.

Liv 
Fatuma Abdulkadir Adan er født i Marsabit i Nordkenya og uddannet advokat i Nairobi. Hendes forældre er hver især fra de to rivaliserende stammer Borana og Gabbra. Efter at have afsluttet sin uddannelse i Nairobi vendte Adan tilbage til sin hjemby for at arbejde for fred mellem stammerne. I 2003 grundlagde hun projektet Horn of Africa Development Initiative (HODI), hvorigennem hun startede kampagnen "Shoot to score, not to kill", et projekt hvor børn og unge fra Borana- og Gabbrastammerne spiller fodbold sammen. Idéen er at kæde sport og fredsaktivisme sammen. 

I januar 2011 modtog Fatuma Abdulkadir Adan Stuttgart Peace Prize for at "kombinere fodbold og frigørelse".

Referencer 

Advokater fra Kenya
Aktivister fra Kenya
Jill Scott

Jill Louise Scott (født 2. februar 1987) er engelsk fodboldspiller, der spiller som midtbanespiller for Everton, lejet fra Manchester City, og for England. FIFAs tekniske rapport op til VM 2011 beskrev Scott som en af Englands fire enestående spillere; "en energisk, boldvindende midtbanespiller, som organiserer holdet godt, arbejder hårdt i begge ender af banen og kan ændre sit holds vinkel når det angriber."

Referencer

Eksterne henvisninger 

 

Kvindelige fodboldspillere fra England
Kvindelige fodboldlandsholdsspillere fra England
Fodboldspillere ved sommer-OL 2012
Fodboldspillere ved sommer-OL 2020
Deltagere for Storbritannien ved sommer-OL 2012
Deltagere for Storbritannien ved sommer-OL 2020
Fodboldspillere fra Manchester City W.F.C.
Fodboldspillere fra Everton F.C. (kvinder)
Neurotransmission

Neurotransmission (latin: transmissio "passage, krydsning" fra transmittere "sende, lade komme igennem") eller synaptisk transmission er en proces, hvorved signalmolekyler kaldet neurotransmittere frigives af et neuron (det præsynaptiske neuron) og binder sig til og aktiverer receptorerne fra et andet neuron (det postsynaptiske neuron). Neurotransmission er essentiel for kommunikationsprocessen mellem to neuroner. Synaptisk transmission er afhængig af tilgængeligheden af neurotransmitteren; frigivelsen af neurotransmitteren ved exocytose; bindingen på den postsynaptiske receptor af neurotransmitteren; den funktionelle respons fra de postsynaptiske celler og fjernelsen eller deaktiveringen af neurotransmitteren.

Se også 
 Synapse

Neurofysiologi
Diffus axonal skade

Diffuse axonal skade (DAI) er en hjerneskade hvor skader i form af ekstensive læsioner i hvid substans-tragter sker over et stort areal. DAI er en af de mest almindelig og ødelæggende typer af traumatisk hjerneskade, og er en stor årsag til bevidstløshed og vedvarende vegetativ tilstand efter voldsomme hovedtraumer. Det sker hos cirka halvdelen af alle voldsomme hovedtraumer og kan være den primære skade der sker ved hjernerystelse. Udfaldet er ofte koma, hvor mere end 90 % af alle patienter med voldsom DAI aldrig genvinder bevidsthed. Dem der vågner op forbliver ofte signifikant svækket.

DAI kan opstå i enhver sværhedsgrad fra meget mild eller moderat, til meget voldsom. Hjernerystelse kan være en mildere type af diffus axonal skade.

Referencer 

Neurotrauma
Casey Stoney

Casey Jean Stoney, MBE (født 13. maj 1982) er en engelsk fodboldspiller, der spiller som forsvarsspiller for FA WSL klubben Liverpool. Hun har spillet over 120 landskampe for England, siden hun fik debut i 2000. I 2012 efterfulgte Stoney Faye White som Englands kaptajn og blev også kaptajn for det nyoprettede britiske olympiske holds trup til sommer-OL 2012 i London.

Hæder 
 FA Women's Premier League National Division: 2
2000–01, 2001–02
 FA Women's Cup: 4
2000–01, 2004–05, 2013–14, 2015–16
 FA Women's Premier League Cup: 4
1999–00, 2000–01, 2003–04, 2005–06
 FA International Player of the Year Award: 1
2007–08

Referencer

Eksterne henvisninger 

 

Kvindelige fodboldspillere fra England
Fodboldspillere ved sommer-OL 2012
Fodboldspillere fra Liverpool F.C.
Fodboldspillere fra Arsenal F.C.
Fodboldspillere fra Chelsea F.C.
Gibraltar Anden Division

Gibraltar Second Division er den næstbedste og laveste, nationale fodboldrække for herrer i Gibraltar. Den blev etableret af Gibraltars fodboldforbund i 1909. De to bedst placerede klubber rykker op i Gibraltar Premier Division. Der er ingen nedrykning. Der var en 3. division frem til 2006.

Etableret i 1909
Fodboldligaer
Anden Division
Gibraltar Rock Cup

Gibraltar Rock Cup er den bedste, nationale pokaltunering for herrer i Gibraltar. Den blev etableret af Gibraltars fodboldforbund i 1895.

Kvalifikation til Europa League 
Fra 2014 kunne vinderen af Rock Cup kvalificere sig til UEFA Europa League men da Lincoln Red Imps F.C. allerede var kvalificerede til UEFA Champions League da de blev mestre i Gibraltar Premier Division i sæsonen 2014-15 var det taberne af finalen College Europa FC som kunne kvalificere sig til den 1. kvalifikations runde i UEFA Europa League.

Etableret i 1895
Fodboldligaer
Rock Cup, Gibraltar
Polske I Liga

Fortuna I Liga (Polsk: Pierwsza liga) er den næstbedste polske fodboldliga for herrer. Ligaen består af 18 hold fra Polen. Ligaen hedder Fortuna I Liga af sponsor årsager.

To hold rykker op i Ekstraklasa og 3 hold rykker direkte ned i II Liga og 13. pladsen skal spille play-off kamp mod nr 4. fra II Liga.

I Liga 2018/19 

 I Liga 2018/19

Mestre

Kilder 
 I Liga  (przegladsportowy.pl)
 90minut.pl

Noter

Se også 

 Polens fodboldlandshold

 Polske I Liga
Etableret i 1948
Fodboldligaer
Polske II Liga

II Liga (Polsk: Druga Liga) er den tredje bedste polske fodboldliga for herrer. Ligaen består af 18 hold fra Polen. 

3 hold rykker direkte op i I Liga. 4 hold rykker direkte ned i III Liga.

II Liga 2017/18 

 II Liga 2017/18

 Polske II Liga
Etableret i 1966
Fodboldligaer